CELEX: 52011PC0869
Language: lt
Date: 2011-12-08
Title: Pasiūlymas TARYBOS ĮGYVENDINIMO SPRENDIMAS kuriuo Ispanijai ir Prancūzijai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnio

|

52011PC0869

/* KOM/2011/0869 galutinis - 2011/0424 (NLE) */  Pasiūlymas TARYBOS ĮGYVENDINIMO SPRENDIMAS kuriuo Ispanijai ir Prancūzijai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnio  

	AIŠKINAMASIS MEMORANDUMAS1. PASIŪLYMO APLINKYBĖSPasiūlymo pagrindas ir tikslaiPagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialias priemones, kuriomis nukrypstama nuo šios direktyvos nuostatų, kad būtų supaprastinta pridėtinės vertės mokesčio (toliau – PVM) rinkimo procedūra arba užkirstas kelias tam tikrų formų mokesčių slėpimui ar vengimui.2011 m. rugsėjo 5 ir 13 d. Komisijoje užregistruotais raštais Ispanija ir Prancūzija paprašė leidimo taikyti priemonę, kuria nukrypstama nuo PVM direktyvos 5 straipsnio nuostatų. Remdamasi PVM direktyvos 395 straipsnio 2 dalimi, Komisija 2011 m. spalio 25 d. raštais informavo kitas valstybes nares apie šių valstybių narių pateiktus prašymus. 2011 m. spalio 27 d. raštais Komisija pranešė Ispanijai ir Prancūzijai, kad turi visą prašymams įvertinti reikalingą informaciją.Bendrosios aplinkybėsIspanija ir Prancūzija 2008 m. birželio 27 d. pasirašė bendradarbiavimo susitarimą dėl požeminės elektros energijos linijos tarp Baixas (Prancūzija) ir Santa Llogaia (Ispanija) tiesimo. Tiesiamos linijos ilgis – maždaug 60 km; šiek tiek mažiau nei 60 % linijos bus Prancūzijoje ir šiek tiek daugiau nei 40 % – Ispanijoje. Statybos darbai apims 8 km tunelio per Alberų kalnus kasimą; 87 % tunelio bus Prancūzijos teritorijoje, o 13 % – Ispanijos.Laikantis įprastinių taisyklių, pagal PVM direktyvos 5 straipsnyje nustatytą teritoriškumo principą Ispanijos teritorijoje atliktus statybos darbus reikėtų apmokestinti Ispanijos PVM, o Prancūzijos teritorijoje atliekamiems statybos darbams turėtų būti taikomas Prancūzijos PVM.Taikant įprastines taisykles reikėtų nustatyti tikslią apmokestinamųjų sandorių vietą pagal teritoriją, kurioje buvo atlikta kiekviena darbų dalis.Ispanija ir Prancūzija laikosi nuomonės, kad taikant įprastines taisykles minėtus statybos darbus atliekančios įmonės patirtų sunkumų skaičiuodamos mokesčius. Jos prašo, kad siekiant supaprastinti PVM skaičiavimą už tiekėjų tiekiamas prekes ir teikiamas paslaugas, Bendrijos viduje įsigyjamas prekes ir importą, tiekėjai 50 % PVM mokėtų Ispanijos teritorijoje ir 50 % – Prancūzijos.Užbaigus požeminės elektros energijos jungiamosios linijos tiesimą bus taikomos įprastos PVM taisyklės.Komisija sutinka, kad šiuo atveju bus paprasčiau po lygiai padalinti Prancūzijai ir Ispanijai mokamą PVM už statybos darbus, todėl susijusioms įmonėms bus lengviau taikyti mokesčių taisykles nei tuo atveju, jei būtų taikomos įprastinės mokesčių taisyklės.Pasiūlymo srityje galiojančios nuostatosTaryba jau yra keletą kartų leidusi valstybėms narėms nukrypti nuo teritoriškumo principo dėl pasienio teritorijose vykdomų projektų.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIKonsultacijos su suinteresuotosiomis šalimisNetaikoma.Tiriamųjų duomenų rinkimas ir naudojimasNepriklausomo tyrimo neprireikė.Poveikio vertinimasSiūlomu sprendimu siekiama supaprastinti su požeminės elektros energijos jungiamosios linijos tarp Ispanijos ir Prancūzijos statymu susijusią apmokestinimo PVM procedūrą, todėl jis gali turėti teigiamą poveikį ekonomikai.Vis dėlto, dėl siauros leidžiančios nukrypti nuostatos taikymo srities bet kuriuo atveju poveikis bus ribotas.3. TEISINIAI PASIŪLYMO ASPEKTAISiūlomų veiksmų santraukaLeidimas Ispanijai ir Prancūzijai nukrypti nuo teritorinio PVM taikymo principo statant požeminę šių šalių teritorijas jungsiančią elektros energijos jungiamąją liniją.Teisinis pagrindasPVM direktyvos 395 straipsnis.Subsidiarumo principasRemiantis PVM direktyvos 395 straipsniu, valstybė narė, pageidaujanti pradėti taikyti nuo minėtos direktyvos nuostatų nukrypstančias priemones, privalo gauti Tarybos leidimą, kuris suteikiamas Tarybos sprendimu. Todėl pasiūlymas atitinka subsidiarumo principą.Proporcingumo principasPasiūlymas atitinka proporcingumo principą dėl toliau nurodytos (-ių) priežasties (-čių).Sprendimu leidimas valstybėms narėms suteikiamas jų pačių prašymu ir nėra privalomas.Atsižvelgiant į labai siaurą leidžiančios nukrypti nuostatos taikymo sritį, speciali priemonė yra proporcinga siekiamam tikslui.Pasirinkta priemonėPagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Be to, Tarybos sprendimas yra tinkamiausia priemonė, nes jis gali būti skirtas pavienėms valstybėms narėms.4. POVEIKIS BIUDŽETUIPasiūlymas neturi poveikio Bendrijos biudžetui.5. PAPILDOMA INFORMACIJAPasiūlymo galiojimas baigsis užbaigus požeminės elektros energijos jungiamosios linijos tarp Santa Llogaia vietovės Ispanijoje ir Baixas vietovės Prancūzijoje statymą.2011/0424 (NLE)PasiūlymasTARYBOS ĮGYVENDINIMO SPRENDIMASkuriuo Ispanijai ir Prancūzijai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  2011 m. rugsėjo 5 ir 13 d. Komisijoje užregistruotais raštais Ispanija ir Prancūzija paprašė leidimo taikyti specialią priemonę, kuria nukrypstama nuo Direktyvos 2006/112/EB nuostatų, požeminės elektros jungiamosios linijos tarp atitinkamų elektros energijos tinklų statymui;2.  2011 m. spalio 25 d. raštais Komisija pranešė kitoms valstybėms narėms apie Ispanijos ir Prancūzijos ir prašymus. 2011 m. spalio 27 d. raštais Komisija pranešė Ispanijai ir Prancūzijai, kad turi visą prašymams įvertinti reikalingą informaciją;3.  2008 m. birželio 27 d. Ispanija ir Prancūzija pasirašė susitarimą statyti požeminę elektros jungiamąją liniją tarp Santa Llogaia vietovės Ispanijoje ir Baixas vietovės Prancūzijoje;4.  pagal priemonę požeminės elektros energijos jungiamosios linijos statymui tiekiamų prekių bei teikiamų paslaugų ir Bendrijos teritorijoje įgyjamų bei importuojamų prekių apmokestinimo tikslu bus laikoma, kad 50 % jungiamosios linijos yra Ispanijoje ir 50 % Prancūzijoje;5.  jeigu ši priemonė nebūtų taikoma, pagal teritoriškumo principą kiekvieno prekių tiekimo ar paslaugų teikimo atveju reikėtų nustatyti, ar apmokestinimo vieta yra Ispanijoje, ar Prancūzijoje;6.  todėl priemone siekiama supaprastinti požeminės elektros energijos jungiamosios linijos statymo apmokestinimo pridėtinės vertės mokesčiu tvarką;7.  leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas pridėtinės vertės mokestis,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 5 straipsnio nuostatų požeminės elektros energijos jungiamosios linijos statymui tiekiamų prekių bei teikiamų paslaugų ir Bendrijos teritorijoje įgyjamų bei importuojamų prekių apmokestinimo tikslu Ispanijai ir Prancūzijai leidžiama laikyti, kad 50 % požeminės elektros energijos jungiamosios linijos tarp Santa Llogaia vietovės Ispanijoje ir Baixas vietovės Prancūzijoje yra Ispanijos teritorijoje ir 50 % Prancūzijos teritorijoje.2 straipsnisŠis sprendimas skirtas Ispanijos Karalystei ir Prancūzijos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.